section_heading: Dugometražni film
paragraph_text: U travnju 2010. godine, Kiefer Sutherland je izjavio u intervjuu kojeg je dao na dodjeli nagrada BAFTA u Londonu da je scenarij završen i da će ga započeti čitati odmah nakon što se vrati u SAD. Također je izjavio da će film trajati dva sata, a obuhvaćat će radnju koja će se odvijati unutar 24 sata.<ref>  Sutherland je opisao filmsku produkciju kao vrlo "uzbudljivu" zato što "će to biti dvosatni film u kojem ćemo gledati radnju koja traje puna 24 sata pa samim time nećemo biti ograničeni aspektom realnog vremena kao što je to bio slučaj u seriji."<ref> U studenom iste godine izvršni producent Howard Gordon otkrio je da je "rad u tijeku" te da televizijska mreža Fox čita scenarij, ali da samo snimanje filma još uvijek nije odobreno.<ref> U prosincu iste godine Gordon je otkrio da je Fox odbio scenarij Billyja Raya izjavivši: "Nije bio dovoljno jak i neodoljiv." Premda Gordon više nije povezan s projektom, tvrdi da redatelj Tony Scott ima ideju za film o kojoj će porazgovarati sa Sutherlandom.<ref> Izvršni producent Brian Grazer na svom Tweeter profilu u travnju 2011. godine napisao je da se film planira za 2012. godinu.<ref> Tijekom 2011. godine bivši voditelj produkcije Howard Grodon izjavio je da su "razgovori definitivno u tijeku" oko filma te da trenutno traže pravi scenarij prije nego što krenu u daljnju produkciju.<ref> U rujnu iste godine Sutherland je dao naznake da je scenarij gotovo završen.<ref> Nakon malih izmjena scenarija od strane Marka Bombacka, početak snimanja filma najavljen je za proljeće 2012. godine, nakon što Sutherland u travnju postane dostupan. Međutim, u ožujku kompanija 20th Century Fox stopirala je produkciju prije nego što je snimanje otpočelo. Kao glavni razlozi stopiranja produkcije navedeni su neriješena pitanja oko budžeta te izrazito kratko dostupno vrijeme glumca Sutherlanda za snimanje filma.<ref>